open-index/open-wikipedia-markdown huggingface dataset:
Σαλούστιος ο Εμεσηνός

Ο **Σαλούστιος** ή **Σαλλούστιος ο Εμεσηνός** (λατ. *Sallustius*, 5ος αιώνας μ.Χ.) ήταν Κυνικός φιλόσοφος από τη ρωμαϊκή Συρία, που έζησε κατά την ύστερη αρχαιότητα.

Ο πατέρας του Σαλούστιου λεγόταν Βασιλίδης και η μητέρα του Θεόκλεια, καταγόμενη από την πόλη Έμεσα, τη σημερινή Χομς της Συρίας, Πιθανώς και ο ίδιος ο Σαλούστιος γεννήθηκε στην πόλη αυτή και μάλλον εκεί έζησε το πρώτο μέρος της ζωής του. Αρχικώς σπούδασε νομικά και μετέπειτα ρητορική με τον ρητοροδιδάσκαλο Εύνοιον στην Έμεσα. Κατόπιν όμως εγκατέλειψε τη δικονομία και έγινε επαγγελματίας σοφιστής. Είχε ιδιαίτερο ενδιαφέρον για τους Αττικούς ρήτορες, έχοντας αποστηθίσει όλους τους λόγους του Δημοσθένους. Οι δικές του ρητορείες κρίθηκαν επάξιες των σπουδαίων αυτών προτύπων που τον επηρέασαν. Μη βρίσκοντας πλέον χρήσιμες τις διδασκαλίες του Ευνοίου για εκείνον, ο Σαλούστιος ταξίδεψε στην Αθήνα και στην Αλεξάνδρεια (εκεί τον συνόδευε ο Ισίδωρος ο Αλεξανδρεύς), μαθαίνοντας από τις ρητορικές σχολές αυτών των πόλεων. Αργότερα ανέπτυξε και το ενδιαφέρον του για την καθαυτή φιλοσοφία και, αφού πρώτα τη μελέτησε με Νεοπλατωνικούς, υιοθέτησε τη φιλοσοφία των Κυνικών, την οποία και διετήρησε από εκεί και πέρα ενθέρμως. Ο Σιμπλίκιος γράφει ότι ο Σαλούστιος «έβαζε ένα αναμμένο κάρβουνο πάνω στο πόδι του και φυσούσε τη φωτιά του προσπαθώντας να διαπιστώσει για πόσο χρονικό διάστημα θα μπορούσε να αντέξει στον πόνο». Επιτέθηκε στους φιλοσόφους της εποχής του, καθώς διεκήρυσσε ότι η φιλοσοφία ήταν κάτι το αδύνατο και απεθάρρυνε τους νέους από το να καταφεύγουν στους διδασκάλους της. Εφάρμοσε την ευγλωττία του και το πνεύμα του προκειμένου να επιτεθεί στους παραλογισμούς και την κακία των συγχρόνων του, καταφέρνοντας να έλθει σε διένεξη και με τον ίδιο τον Πρόκλο. Σύμφωνα με τον Μέγα Φώτιο, ο Σαλούστιος ο Εμεσηνός προσποιόταν ότι κατείχε κάποιο είδος μαντείας ή προορατικού χαρίσματος, υποστηρίζοντας ότι μπορούσε να καταλάβει από την εμφάνιση των ματιών ενός ανθρώπου με ποιο είδος θανάτου θα πέθαινε. Ο Σαλούστιος επέσυρε υποψίες ότι διατηρούσε κάπως ασεβείς απόψεις σχετικώς με τους θεούς και φαίνεται τουλάχιστον ότι δεν φειδόταν τις επιθέσεις εναντίον της θεολογίας των Νεοπλατωνικών.

## Παραπομπές


## Πηγές

Κατηγορία:Ρωμαίοι φιλόσοφοι
Κατηγορία:Βυζαντινοί φιλόσοφοι
Κατηγορία:Κυνικοί φιλόσοφοι
Κατηγορία:Βυζαντινοί του 5ου αιώνα
Ζούπτσιτσι

Το **Ζούπτσιτσι** (βοσν. *Zupčići*, σερβ. Зупчићи) είναι οικισμός που πλέον αποτελεί προάστιο της πόλεως Γκόραζντε, στον ομώνυμό της Δήμο, του Καντονίου του Βοσνιακού Πόντρινιε, στην ανατολική Βοσνία και Ερζεγοβίνη. Ο οικισμός βρίσκεται περί τα τρία χιλιόμετρα (σε ευθεία γραμμή) νοτίως του κέντρου του Γκόραζντε, στη δεξιά όχθη του Δρίνου και σε υψόμετρο 353 μέτρα πάνω από την επιφάνεια της θάλασσας.

## Δημογραφία
Σύμφωνα με την απογραφή του 2013 ο πληθυσμός του Ζούπτσιτσι ήταν 382 κάτοικοι. Από αυτούς το 86,6% δήλωσαν Μποσνιάκοι, το 12,0% Σέρβοι, ένας κάτοικος δήλωσε Κροάτης και 4 κάτοικοι δήλωσαν άλλες εθνότητες ή δεν απάντησαν.

## Παραπομπές


Ζουπτσιτσι
Ιλόβατσα

Η **Ιλόβατσα** (βοσν. *Ilovača*) είναι χωριό που ανήκει στον Δήμο Γκόραζντε, του Καντονίου του Βοσνιακού Πόντρινιε, στην ανατολική Βοσνία και Ερζεγοβίνη. Το χωριό είναι κτισμένο σε υψόμετρο περίπου 485 μέτρα πάνω από την επιφάνεια της θάλασσας και απέχει σε ευθεία γραμμή περί τα 13 χιλιόμετρα δυτικά από το κέντρο της πόλεως Γκόραζντε.

## Δημογραφία
Σύμφωνα με την απογραφή του 2013 ο πληθυσμός της Ιλόβατσα ήταν 171 κάτοικοι. Από αυτούς οι 167 (ποσοστό 97,7%) δήλωσαν Μποσνιάκοι, ένας κάτοικος δήλωσε Σέρβος και τρεις κάτοικοι δήλωσαν άλλες εθνότητες ή δεν απάντησαν.

## Παραπομπές


Ιλοβατσα
Σίμων Αύγουστος του Λίππε-Ντέτμολντ

Ο **Σίμων Αύγουστος**, γερμ.: *Simon August, graf von Lippe* (12 Ιουνίου 1727 - 1 Μαΐου 1782) από τον Οίκο του Λίππε, κυβέρνησε το πριγκιπάτο του Λίππε-Ντέτμολντ από το 1734 έως το 1782.

## Βιογραφία
Γεννήθηκε στο Ντέτμολντ, γιος του Σίμωνα Ερρίκου Αδόλφου κόμη του Λίππε-Ντέτμολντ και της Ιωάννας Βιλλεμίνης του Nάσσαου-Ίντσταϊν. Ο Σίμων Αύγουστος κυβέρνησε μέχρι το 1747 υπό την κηδεμονία τής μητέρας του. Υπό την επιρροή του Διαφωτισμού, εξέδωσε μια φορολογική και κοινωνική νομοθεσία, και το 1749 εισήγαγε -μαζί με τον Άντολφ φον Χίλενσμπεργκ- έναν προϋπολογισμό στο Λίππε, ώστε να μην ξοδεύονται χρήματα, όταν δεν υπάρχουν διαθέσιμα έσοδα. Η Σπάρκασε Ντέτμολντ και μια ασφαλιστική εταιρεία πυρκαγιάς απετέλεσαν άμεση συνέχεια των εταιρειών, που ίδρυσε. Απέκτησε ένα αλατωρυχείο στο Μπαντ Ζάλτσουφλεν και έκτισε λουτρά στο Μπαντ Μάινμπεργκ. Το 1775 δημιούργησε ένα ταμείο αρωγής για τους πένητες. Μία απογραφή το 1776 αποκάλυψε ότι η χώρα του είχε 49.416 κατοίκους.

## Οικογένεια
Στο Kιρχάιμπολαντεν στις 24 Αυγούστου 1750, ο Σίμων Αύγουστος νυμφεύτηκε αρχικά την πριγκίπισσα Πολυξένη Λουίζα (Kιρχάιμπολαντεν, 27 Ιανουαρίου 1733 – Ντέτμολντ, 27 Σεπτεμβρίου 1764), κόρη του Καρόλου Αυγούστου πρίγκιπα του Nάσσαου-Βάιλμπουργκ. Είχαν μια κόρη:
* Βιλελμίνη Καρολίνα (Kιρχάιμπολαντεν, 6 Ιουλίου 1751 – Kιρχάιμπολαντεν, 4 Απριλίου 1753).

Στο Ντέσαου, στις 28 Σεπτεμβρίου 1765, ο Σίμων Αύγουστος νυμφεύτηκε για δεύτερη φορά, με τη Mαρία Λεοπολδίνη πριγκίπισσα του Άνχαλτ-Ντέσαου (Ντέσαου, 18 Νοεμβρίου 1746 – Ντέτμολντ, 15 Απριλίου 1769). Είχαν έναν γιο:
* Λεοπόλδος Α΄ (Ντέτμολντ, 2 Δεκεμβρίου 1767 – Detmold, 4 Απριλίου 1802), πρίγκιπας του Λίππε.

Στο Ντέσαου, στις 9 Νοεμβρίου 1769, ο Σίμων Αύγουστος νυμφεύτηκε για τρίτη φορά, με την Καζιμίρα πριγκίπισσα του Άνχαλτ-Ντέσαου (Ντέσαου, 19 Ιανουαρίου 1749 – Ντέτμολντ, 8 Νοεμβρίου 1778), αδελφή της προηγούμενης συζύγου του. Είχαν έναν γιο:
* Καζίμιρ Αύγουστος (Ντέτμολντ, 9 Οκτωβρίου 1777 – Φάλκενμπεργκ στο Βερολίνο, 27 Μαΐου 1809).

Στο Κάστρο Μπράουνφελς στις 26 Μαρτίου 1780 ο Σίμων Αύγουστος νυμφεύτηκε για τέταρτη φορά, με τη Χριστίνα πριγκίπισσα του Ζολμς-Μπράουνφελς (Μπράουνφελς, 30 Αυγούστου 1744 – Ντέτμολντ, 16 Δεκεμβρίου 1823). Δεν είχαν παιδιά.

Μετά το τέλος του στο Ντέτμολντ το 1782, ο γιος του Λεοπόλδος Α' ανέλαβε τη διακυβέρνηση.

## Παραπομπές


## Αναφορές
* Lore Blanke: Simon August . Στο: Neue Deutsche Biographie (NDB). Band 24, Duncker & Humblot, Βερολίνο 2010,, σελ.&nbsp;425 στ.

## Εξωτερικοί σύνδεσμοι
* 

Κατηγορία:Οίκος του Λίππε
Καζιμίρα του Άνχαλτ-Ντέσαου

Η **Καζιμίρα**, γερμ.: *Casimire von Anhalt-Dessau* (19 Ιανουαρίου 1749, Ντέσαου &#x2013; 8 Νοεμβρίου 1778, Ντέτμολντ) ήταν πριγκίπισσα του Άνχαλτ-Ντέσαου από τη γέννηση, και έγινε κόμισσα του Λίππε-Ντέτμολντ από γάμο.

## Βιογραφία
Η Καζιμίρα ήταν κόρη τού Λεοπόλδου Β΄ πρίγκιπα του Άνχαλτ-Ντέσαου (1700–1751) από τον γάμο του με τη Γκίζελα Αγνή (1722–1751), κόρη του Λεοπόλδου πρίγκιπα του Άνχαλτ-Κέτεν. Είχε μια ιδιαίτερα στενή σχέση με τις αδελφές της Ερριέττα Αικατερίνη και Mαρία Λεοπολδίνη, με τις οποίες έμενε ως επί το πλείστον μαζί, ακόμη και μετά τον γάμο της, και με τις οποίες είχε εκτενή αλληλογραφία, όταν δεν ήταν μαζί.

Παντρεύτηκε στις 9 Νοεμβρίου 1769 στο Ντέσαου, τον Σίμωνα Αύγουστο κόμη του Λίππε-Ντέτμολντ (1727–1782), χήρο από την αδελφή της Mαρία Λεοπολδίνη, η οποία είχε αποβιώσει τον Απρίλιο του ίδιου έτους. Ήταν θρησκευτικά ανεκτική και κοινωνικά αφοσιωμένη. Ασχολήθηκε με μια σειρά από διοικητικά ζητήματα, και σχεδίασε μεταρρυθμίσεις στο Λίππε, μερικές από τις οποίες κατάφερε να εφαρμόσει. Είχε σημαντική επιρροή στον σύζυγό της, και έγινε το στήριγμα των μεταρρυθμίσεων, που επεδίωξε ο καγκελάριος Χόφμαν. Η Καζιμίρα ασχολήθηκε με τη φροντίδα των ενδεών, την υγειονομική περίθαλψη και την εκπαίδευση. Το 1775 ίδρυσε την «Πατριωτική Εταιρεία», ένα από τα παλαιότερα αγροτικά πιστωτικά ιδρύματα στη Γερμανία.

## Οικογένεια
Από τον γάμο της με τον Σίμωνα Αύγουστο, η Καζιμίρα απέκτησε έναν γιο:
* Καζίμιρ Αύγουστος (1777–1809), πρίγκιπας του Λίππε-Ντέτμολντ.

## Παραπομπές

## Αναφορές και πηγές
* 
* Eva Labouvie: *Schwestern und Freundinnen: zur Kulturgeschichte weiblicher Kommunikation*, Böhlau Verlag, Cologne / Weimar, 2009, p.&nbsp;321 ff
* Gottlob Friedrich Wilhelm Chapon: *Leben und letzte Stunden der weiland Durchlauchtigsten Fürstinn Casimire, Regierenden Gräfinn und Edlen Frau zur Lippe, geb. Prinzessinn zu Anhalt*, Lemgo, 1780, LLB Detmold

## Εξωτερικοί σύνδεσμοι
* 

Κατηγορία:Πριγκίπισσες του Άνχαλτ-Ντέσαου
Λεοπόλδος Α΄ του Λίππε

Ο **Λεοπόλδος Α΄** (γερμ.: *Leopold I. fürst von Lippe*, 2 Δεκεμβρίου 1767 – 5 Νοεμβρίου 1802) του Οίκου του Λίππε ήταν πρίγκιπας του Λίππε.

## Βιογραφία
Ο Λεοπόλδος Α΄ γεννήθηκε στο Ντέτμολντ, ως γιος του Σίμωνα Αυγούστου του Λίππε-Ντέτμολντ και της Μαρίας Λεοπολδίνης του Άνχαλτ-Ντέσσαου.

Έλαβε την εκπαίδευσή του στο Ντέσσαου και όταν έφτασε στα 18, πήγε να σπουδάσει στο Πανεπιστήμιο της Λειψίας. Διαδέχτηκε τον πατέρα του ως *[[κόμης]] του Λίππε-Ντέτμολντ* μετά το τέλος εκείνου την 1η Μαΐου 1782, και παρέμεινε κόμης έως ότου το Λίππε αναβιβάστηκε σε πριγκιπάτο της Γερμανικής Αυτοκρατορίας το 1789.

Το 1790 τού διαγνώστηκε ψυχική διαταραχή, και έμεινε ανίκανος από το Αυτοκρατορικό Δικαστικό Επιμελητήριο. Το 1795 η κηδεμονία άρθηκε υπό όρους, μετά από μία βελτίωση.

## Οικογένεια
Νυμφεύτηκε την Παυλίνα του Άνχαλτ-Μπέρνμπουργκ, κόρη του Φρειδερίκου Αλβέρτου του Άνχαλτ-Μπέρνμπουργκ και της Λουίζας Αλβερτίνας του Σλέσβιχ-Χόλσταϊν, στις 2 Ιανουαρίου 1796 στο Μπάλενστετ. Από τον γάμο απέκτησε δύο γιους:
* Λεοπόλδος Β΄ (1796 - 1851), Πρίγκιπας του Λίππε.
* *Φρειδερίκος* Αλβέρτος Αύγουστος (1797 - 1854).

## Παραπομπές


## Αναφορές
* Wilhelm van Kempen: *Die Korrespondenz des Detmolder Generalsuperintendenten Ewald mit dem Fürsten Leopold Friedrich Franz von Anhalt-Dessau 1790–1794/1798.* Στο: *Lippesche Mitteilungen.* 33. 1964, σελ.&nbsp;135–177.
* *Mächtige Stimme der Gerechtigkeit an die hohe Reichsversammlung in Regensburg die gegen den regierenden Fürsten von Lippe-Detmold verübte Usurpazionssache betreffend.* *Ein wichtiges Gegenstück zu den fürstneuwiedischen Rekursakten.* 1795.
* Rotberg: *Wahrhafte Krankheits- und Curatelgeschichte des regierenden Fürsten zur Lippe.* *Μιτ Ούρκουντεν.* *Nebst einer kurzen Erörterung der Frage: Wann und wie eine Curatelanordnung über einen Deutschen Reichsstand Statt habe?* 1795.
* *Mitteilungen aus der lippischen Geschichte und Landeskunde*, Bände 10–13, Meyersche Hofbuchhandlung Verlag. , 1914, πίν.&nbsp;61

## Εξωτερικοί σύνδεσμοι
* 

Κατηγορία:Πρίγκιπες της Αγίας Ρωμαϊκής Αυτοκρατορίας
Κατηγορία:Οίκος του Λίππε
Λεοπόλδος Β΄ του Λίππε

Ο **Λεοπόλδος Β΄** (γερμ. *Leopold II. fürst von Lippe*, 6 Νοεμβρίου 1796 – 1 Ιανουαρίου 1851) από τον Οίκο του Λίππε ήταν ο κυβερνών πρίγκιπας του Λίππε. Ανέλαβε το πριγκιπάτο το 1802, και το 1820 έλαβε τον έλεγχο της κυβέρνησης από τη μητέρα του, η οποία ενεργούσε ως επίτροπος λόγω της ανηλικότητάς του.

## Βιογραφία
Ο *Παύλος Αλέξανδρος Λεοπόλδος* γεννήθηκε στο Ντέτμολντ, το πρώτο παιδί και ο πρώτος γιος του Λεοπόλδου Α΄ του Λίππε, και της Παυλίνας του Άνχαλτ-Μπέρνμπουργκ. Διαδέχτηκε ως πρίγκιπας του Λίππε τον πατέρα του, μετά το τέλος εκείνου στις 5 Νοεμβρίου 1802. Καθώς ήταν μόλις έξι ετών, η μητέρα του, Παυλίνα, ενεργούσε ως επίτροπος μέχρι τις 3 Ιουλίου 1820, όταν ο ίδιος ανέλαβε τον έλεγχο της διακυβέρνησης.  Κατά τη διάρκεια τής επιτροπείας, η μητέρα του είχε εισαγάγει ένα Σύνταγμα το 1819, το οποίο δημιούργησε μια Συνέλευση, που είχε τότε περισσότερες εκτελεστικές εξουσίες από οποιαδήποτε άλλη συνέλευση στη Γερμανία. 

Το 1825 κατασκεύασε ένα Αυλικό Θέατρο. Μεταξύ αυτών που έπαιξαν στο θέατρο ήταν ο Άλμπερτ Λόρτσινγκ και ο Λούντβιχ Ντέβριεντ, οι οποίοι εργάζονταν εκεί από το 1826 έως το 1833. 

Τα τελευταία χρόνια της βασιλείας του, οι επαναστάσεις του 1848 ξεκίνησαν σε όλη τη Γερμανία. Μετά το τέλος του στο Ντέτμολντ, τον διαδέχθηκε στο πριγκιπάτο ο μεγαλύτερος γιος του Λεοπόλδος Γ΄. 

## Οικογένεια
Ο πρίγκιπας Λεοπόλδος Β΄ νυμφεύτηκε στο Άρνστατ στις 23 Απριλίου 1820 την Αιμιλία του Σβάρτσμπουργκ-Ζόντερσχαουζεν (1800 - 1867), κόρη του Γκύντερ Φρειδερίκου Καρόλου Α΄ του Σβάρτσμπουργκ-Ζόντερσχαουζεν και της Καρολίνας του Σβάρτσμπουργκ-Ρούντολστατ. Είχαν εννέα παιδιά:
* Λεοπόλδος Γ΄ (1821 - 1875), Πρίγκιπας του Λίππε. Νυμφεύτηκε την Ελισάβετ του Σβάρτσμπουργκ-Ρούντολσταντ.
* Λουίζα (1822-1887)
* Βλαδίμηρος (1824 - 1895), Πρίγκιπας του Λίππε. Νυμφεύτηκε τη Σοφία της Βάδης.
* Φρειδερίκη (1825 - 1897).
* Φρειδερίκος (1827 - 1854).
* Χέρμαν (1829 - 1884).
* Αλέξανδρος (1831 - 1905), Πρίγκιπας του Λίππε.
* Παυλίνα (1834 - 1906)
* Κάρολος (1832 - 1834).

## Παραπομπές


## Εξωτερικοί σύνδεσμοι
* 

Κατηγορία:Οίκος του Λίππε
Λεοπόλδος Γ΄ του Λίππε

Ο **Λεοπόλδος Γ**', γερμ.: *Leopold III. fürst von Lippe* (1 Σεπτεμβρίου 1821 – 8 Δεκεμβρίου 1875) από τον Οίκο του Λίππε ήταν ο κυβερνών πρίγκιπας του Lippe, που κυβέρνησε από το 1851 μέχρι το τέλος του.

## Βιογραφία
Ο Παύλος Φρειδερίκος Λεοπόλδος Γ' γεννήθηκε στο Ντέτμολντ, ως το μεγαλύτερο παιδί του Λεοπόλδου Β' κυβερνώντος πρίγκιπα του Λίππε, και της συζύγου του Αιμιλίας πριγκίπισσας του Σβάρτσμπουργκ-Ζόντερσχαουζεν (1800-1867). Όντας ο επίδοξος διάδοχος του πριγκιπάτου από τη γέννησή του, είχε τον τίτλο του κληρονομικού πρίγκιπα.

Διαδέχτηκε ως πρίγκιπας του Λίππε την 1η Ιανουαρίου 1851 τον πατέρα του, μετά το τέλος εκείνου.  Έναν χρόνο μετά τη διάδοχή του στο θρόνο, ο Λεοπόλδος νυμφεύτηκε στις 17 Απριλίου 1852 στο Ρούντολσταντ την Ελισάβετ πριγκίπισσα του Σβάρτσμπουργκ-Ρούντολσταντ (1833–1896), κόρη του Αλβέρτου πρίγκιπα του Σβάρτσμπουργκ-Ρούντολσταντ και της Αυγούστας πριγκίπισσας του Ζολμς-Μπράουνφελς.

### Η διακυβέρνησή του
Το 1854 ο Λεοπόλδος Γ΄ εξέδωσε δύο πριγκιπικά διατάγματα. Το πρώτο στις 9 Μαρτίου, έθεσε την Καθολική Εκκλησία σε ισότιμη βάση με την Καλβινιστική Κρατική Εκκλησία του Λίππε. Το δεύτερο έξι ημέρες αργότερα, στις 15 Μαρτίου, παραχώρησε το ίδιο καθεστώς στους Λουθηρανούς. 

Το Λίππε πέρασε από διάφορες αλλαγές κατά τη διάρκεια τής βασιλείας του. Κατά την ανάληψή του, το πριγκιπάτο ήταν μέλος της Γερμανικής Συνομοσπονδίας, και ο Λεοπόλδος υποστήριξε την Πρωσία κατά τον Αυστρο-Πρωσικό πόλεμο του 1866. Μετά τον πόλεμο και τη διάλυση της Γερμανικής Συνομοσπονδίας, το Λίππε προσχώρησε στη Βορειο-Γερμανική Συνομοσπονδία με τη δημιουργία της το 1867. Στη συνέχεια, ο Λίππε παρέμεινε μέλος της Βορειο-Γερμανικής Συνομοσπονδίας, μέχρι τη δημιουργία της Γερμανικής Αυτοκρατορίας το 1871 μετά τον Γαλλο-Πρωσικό Πόλεμο.

Ο πρίγκιπας Λεοπόλδος Γ΄ ήταν ένας από τους κύριους υποστηρικτές της δημιουργίας του μνημείου Χέρμαν στο Tευτοβούργιο Δρυμό, που άνοιξε ο Γερμανός αυτοκράτορας Γουλιέλμος Α΄ το καλοκαίρι του 1875 . Λίγους μήνες μετά τα αποκαλυπτήρια του μνημείου, ο Λεοπόλδος Γ΄ απεβίωσε στο Ντέτμολντ. Καθώς ο Λεοπόλδος Γ΄ ήταν άτεκνος, ο αδελφός του Βόλντεμαρ τον διαδέχθηκε ως πρίγκιπας του Λίππε.

Ο συνθέτης Γιοχάννες Μπραμς ήταν μέλος τής οικογένειας τού πρίγκιπα μεταξύ 1857 και 1859 ως μαέστρος και διδάσκαλος μουσικής στην αδελφή του πριγκίπισσα Φρηδερίκη.

## Παραπομπές


## Εξωτερικοί σύνδεσμοι
* 

Κατηγορία:Οίκος του Λίππε
Βόλντεμαρ του Λίππε

Ο **Βλαδίμηρος** (γερμ. *Woldemar fürst von Lippe*, 18 Απριλίου 1824 – 20 Μαρτίου 1895) ήταν ο ηγεμόνας του Πριγκιπάτου του Λίππε, που βασίλεψε από το 1875 μέχρι το θάνατό του.

## Βιογραφία
Ο *Γκύντερ Φρειδερίκος Βλαδίμηρος* γεννήθηκε στο Ντέτμολντ ως το τρίτο παιδί και ο δεύτερος γιος του Λεοπόλδου Β΄ του Λίππε και της Αιμιλίας του Σβάρτσμπουργκ-Ζόντερσχαουζεν (1800 - 1867).  Ο Βλαδίμηρος νυμφεύτηκε τη Σοφία της Βάδης, κόρη του Γουλιέλμου της Βάδης, στις 9 Νοεμβρίου 1858 στην Καρλσρούη. 

Μετά το τέλος του μεγαλύτερου αδελφού του, Λεοπόλδου Γ΄, στις 8 Δεκεμβρίου 1875, ο Βλαδίμηρος τον διαδέχθηκε ως πρίγκιπας του Λίππε.  Το 1892, μαζί με τους άλλους Γερμανούς ηγεμόνες, ο Βλαδίμηρος παρακολούθησε μια συγκέντρωση στο Βερολίνο με τον Γερμανό αυτοκράτορα Γουλιέλμο Β΄. Αφού ο Αυτοκράτορας περιέγραψε τους άλλους ηγεμόνες ως υποτελείς του, ο πρίγκιπας Βλαδίμηρος έκανε εξαίρεση, και διέκοψε την ομιλία λέγοντας, "*Όχι, κύριε, όχι οι υποτελείς σας. Οι [[Συμμαχία|σύμμαχοί]] σας, αν θέλετε*". Αυτό θεωρήθηκε ως το πραξικόπημα της χάρης στη φιλοδοξία του Αυτοκράτορα να γίνει «αυτοκράτορας της Γερμανίας» αντί απλώς «Γερμανός αυτοκράτορας». 

### Διαμάχη για την επιτροπεία
Μετά το τέλος του στο Ντέτμολντ, τον Βλαδίμηρο διαδέχθηκε ως πρίγκιπας του Λίπε ο νεότερος αδελφός του, Αλέξανδρος. Όμως, ο αδελφός του έπασχε από ψυχική ασθένεια, και καθώς είχε τεθεί υπό νομικούς περιορισμούς το 1870 και το 1893, ήταν απαραίτητο να εγκατασταθεί επιτροπεία στο Λίππε.  Ο πρίγκιπας Βλαδίμηρος, που το είχε προνοήσει, είχε προβλέψει στη διαθήκη του ότι η επιτροπεία έπρεπε να πάει στον Αδόλφο του Σάουμπουργκ-Λίπε, τον κουνιάδο του Γερμανού Αυτοκράτορα. 

Η απόφαση του πρίγκιπα Βλαδίμηρου να διορίσει τον πρίγκιπα Αδόλφο ήταν η αρχή μιας δεκαετίας διαφωνίας μεταξύ δύο κλάδων του Οίκου του Λίππε, του Λίππε-Μπήστερφελντ με επικεφαλής τον κόμη Ερνέστο που διεκδίκησε την επιτροπεία και των πριγκίπων του Σάουμπουργκ-Λίππε. Αυτό έγινε, διότι ο κλάδος Σάουμπουργκ ήταν νεότερος του κλάδου Μπήστερφελντ. Υπήρξαν διάφοροι συμβιβασμοί, και το θέμα επιλύθηκε τελικά το 1905.

## Αναφορές

## Εξωτερικοί σύνδεσμοι
* 
* 

Κατηγορία:Οίκος του Λίππε
Αλέξανδρος του Λίππε

Ο **Αλέξανδρος** (γερμ. *Alexander, fürst von Lippe*, 16 Ιανουαρίου 1831 – 13 Ιανουαρίου 1905) ήταν ο προτελευταίος κυρίαρχος του πριγκιπάτου του Λίππε. 

Διαδεχόμενος στον θρόνο το 1895 τον μεγαλύτερο αδελφό του, ο Αλέξανδρος άσκησε την εξουσία του υπό έναν επίτροπο καθ' όλη τη διάρκεια της βασιλείας του, λόγω της ψυχικής του ασθένειας.

## Βιογραφία
Ο *Κάρολος Αλέξανδρος* γεννήθηκε στο Ντέτμολντ, το έβδομο παιδί και ο πέμπτος γιος του Λεοπόλδου Β΄ του Λίππε και της Αιμιλίας του Σβάρτσμπουργκ-Ζόντερσχαουζεν (1800-1867). Ο πρίγκιπας Αλέξανδρος για ένα διάστημα υπηρέτησε ως λοχαγός στον στρατό του Αννοβέρου. 

Ο Αλέξανδρος διαδέχθηκε ως πρίγκιπας του Λίππε στις 20 Μαρτίου 1895 τον μεγαλύτερο αδελφό του,Βλαδίμηρο, μετά το τέλος εκείνου. Καθώς ο Αλέξανδρος παρουσίαζε σημάδια ψυχικής ασθένειας και είχε τεθεί υπό νομικούς περιορισμούς το 1870 και το 1893, ήταν απαραίτητο να εγκατασταθεί επιτροπεία στο Λίππε.  Ο Aλέξανδρος ήταν ο τελευταίος άρρην του πρεσβύτερου κλάδου Λίππε-Ντέτμολντ, ο επόμενος κλάδος του Οίκου του Λίππε ήταν αυτός των κομήτων του Λίππε-Μπήστερφελντ, ακολουθούμενοι από τον κλάδο των κομήτων του Λίππε-Βάισενφελντ, και στη συνέχεια ο νεότερος κλάδος των πριγκίπων του Σάουμπουργκ-Λίππε.

### Διαφωνία επιτροπείας
Ο Αδόλφος του Σάουμπουργκ-Λίππε, κουνιάδος του Γερμανού αυτοκράτορα Γουλιέλμου Β΄, διεκδίκησε αμέσως τη θέση του επιτρόπου κατά την ανάληψη του Αλεξάνδρου, βασίζοντας την αξίωση σε ένα διάταγμα που είχε εκδοθεί από τον πρίγκιπα Βλαδίμηρο το 1890, αλλά κρατήθηκε μυστικό μέχρι το τέλος του Βλαδίμηρου. Αυτή η πράξη αμφισβητήθηκε από τον Eρνέστο, Κόμη του Λίππε-Μπήστερφελντ, ο οποίος επίσης υπέβαλε αξίωση στην επιτροπεία. Η Συνέλευση (*Dieta*) του Λίππε επιβεβαίωσε τον πρίγκιπα Αδόλφο ως επίτροπο στις 24 Απριλίου 1895, εν αναμονή μιας διευθέτησης σχετικά με την αμφισβητούμενη επιτροπεία. 

Ο διακανονισμός επετεύχθη το 1897, όταν μια επιτροπή υπό την προεδρία του Αλβέρτου της Σαξονίας αποφάσισε υπέρ των αξιώσεων του Ερνέστου του Λίππε-Μπήστερφελντ.  Έτσι ο πρίγκιπας Αδόλφος παραιτήθηκε από την επιτροπεία, και αντικαταστάθηκε από τον κόμη Ερνέστο, ο οποίος θα κυβερνούσε μέχρι το τέλος του το 1904 ως *Ερνέστος Β΄ του Λίππε-Μπήστερφελντ*, επίτροπος του Αλέξανδρου. Ο γιος του Ερνέστου, Λεοπόλδος, Κόμης του Λίππε-Μπήστερφελντ, τον διαδέχθηκε ως επίτροπος, και μετά ως πρίγκιπας.

### Η ζωή του
Ενώ δεν μπορούσε να ασκήσει εξουσία, ο Αλέξανδρος ζούσε στο σανατόριο του Σανκτ Γκίλγκενμπεργκ κοντά στο Μπαϊρόιτ, όπου συχνά τον έβλεπαν να παρακολουθεί συναυλίες και θέατρο. Περνούσε επίσης χρόνο παίζοντας σκάκι, αντιγράφοντας εικόνες από εφημερίδες, και ακούγοντας μουσική. Είχε επίσης επίγνωση της θέσης του ως κυβερνώντος πρίγκιπα, και επέμενε να τηρείται η βασιλική εθιμοτυπία. 

Το τέλος του Αλέξανδρου στο Σανκτ Γκίλγκενμπεργκ επέφερε την εξάλειψη του κλάδου Λίππε-Ντέτμολντ. Ο κόμης Λεοπόλδος της γραμμής Λίππε-Μπήστερφελντ τον διαδέχθηκε ως *Λεοπόλδος Δ΄ του Λίππε*.

## Παραπομπές


## Εξωτερικοί σύνδεσμοι
* 

Κατηγορία:Οίκος του Λίππε
NGC 4129

Ο **NGC 4129** είναι ραβδωτός σπειροειδής γαλαξίας στον αστερισμό Παρθένο. Η ταχύτητά του συγκριτικά με την κοσμική ακτινοβολία υποβάθρου είναι , γεγονός που σημαίνει ότι βάσει του νόμου του Χαμπλ ο γαλαξίας απέχει  εκατομμύρια έτη φωτός. Τον ανακάλυψε ο αστρονόμος Ουίλιαμ Χέρσελ (William Herschel) στις 3 Μαρτίου 1786 και εκ νέου, ανεξάρτητα από τον προαναφερθέντα ο Χάινριχ ντ' Αρέ (Heinrich d'Arrest) στις 15 Μαρτίου 1866, με αποτέλεσμα ο γαλαξίας να διπλοεγγραφεί στον Νέο Γενικό Κατάλογο ως **NGC 4130**.

## Υπερκαινοφανείς
Έχουν παρατηρηθεί δύο υπερκαινοφανείς στον NGC 4129:
* Ο **SN 1954aa**, αγνώστου τύπου, από τον Φριτς Τσβίκι (Fritz Zwicky) στις 2 Απριλίου 1954.
* Ο **SN 2002E**, τύπου II, από το πρόγραμμα LOTOSS στις 16 Ιανουαρίου 2002.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Παρθένος (αστερισμός)
4129
38580
-01-31-006
Ιούλιος του Λίππε-Μπήστερφελντ

μικρογραφία|262x262εσ| Το Μέγαρο Λίππε στο Ομπερκάσσελ της Βόννης, κληρονομιά από τον Ιππότη του Μάινρτσχαγκεν, που ανήκει στον Οίκου του Λίππε-Μπήστερφελντ από το 1770.

Ο **Ιούλιος** (γερμ. *Julius, graf von Lippe-Biesterfeld*, 2 Απριλίου 1812 - 17 Μαΐου 1884) του Οίκου του Λίππε ήταν κόμης του Λίππε-Μπήστερφελντ (1840-1884).

## Βιογραφία
Ο *Ιούλιος Πέτρος Χέρμαν Αύγουστος* γεννήθηκε στο Όμπερκασσελ του Βασιλείου της Πρωσίας (τώρα στη Βόρεια Ρηνανία-Βεστφαλία, Γερμανία) και ήταν το πέμπτο παιδί και ο δεύτερος γιος του Eρνέστου Α΄ του Λίππε-Μπήστερφελντ (1777-1840, γιου του Kαρόλου του Λίππε-Μπήστερφελντ και της Φερδινάνδης του Μπέντχαϊμ-Τέκλενμπουργκ-Ρέντα) και της Μοντέστε φον Ούνρουχ (1781-1854, κόρης του Καρλ Φίλιπ φον Ούνρουχ και της Ελίζαμπετ Ενριέττε Ντοροτέα φον Κάμεκε).

## Οικογένεια
Νυμφεύτηκε στις 30 Απριλίου 1839 στο Κάστελ την Αδελαΐδα Κλοτίλδη Αυγούστα του Κάστελ-Κάστελ (1818 - 1900), κόρη του *Φρειδερίκου* Λουδοβίκου του Κάστελ-Κάστελ και της *Αιμιλίας* Φρειδερίκης Χριστιανής του Χοενλόε-Λάνγκενμπουργκ (κόρης του Kαρόλου Λουδοβίκου του Χοενλόε-Λάνγκενμπουργκ). Είχαν δεκατέσσερα παιδιά:
* *Ερνέστος* Καζίμηρος (20 - 28 Μαρτίου 1840).
* *Αιμιλία* Αμαλία Μοδέστη Ερνεστίνη Βερναρδίνη (1841 - 1892), παντρεύτηκε το 1864 τον Όθωνα Α΄ του Ζαλμ-Χόρστμαρ, είχε απογόνους.
* Ερνέστος Β΄ (1842 - 1904), Κόμης του Λίππε-Μπήστερφελντ, νυμφεύτηκε το 1869 την Καρολίνα του Βάρτενσλεμπεν, είχε απογόνους.
* *Αδαλβέρτος* Ραϊνάρδος Λεοπόλδος Κάρολος Ερρίκος Χλωδοβίκος (1843 - 1890).
* Αγνή Ίντα *Ματθίλδη* Θεοδώρα Δωροθέα (1844 - 1890).
* *Λεοπόλδος* Κάρολος Ερρίκος Γεώργιος Φρειδερίκος Γουσταύος (1846 - 1908).
* Σίμων *Καζίμηρος* Όθων Φερδινάνδος Φίλιππος Αδόλφος Κωνσταντίνος (1847 - 1880).
* *Όσκαρ* Κάρολος Ιωάννης (1848 - 1849).
* *Ιωάννα* Αιμιλία Ελίζα Αμαλία Λεοπολδίνη Ιωσηφίνα (1851 - 1859).
* *Φρειδερίκος* Κάρολος Όσκαρ Ερρίκος (1852 - 1892), νυμφεύτηκε το 1882 τη Μαρία του Λέβενσταϊν-Βέρτχαϊμ-Φρόιντενμπεργκ, είχε απογόνους.
* *Ελισάβετ* Δωροθέα Καρολίνα Γουσταύα Ίντα Κλοτίλδη (1853 - 1859).
* *Ροδόλφος* Βόλφγκανκ Λουδοβίκος Ερνέστος Λεοπόλδος (1856 - 1931), νυμφεύτηκε το 1889 τη Λουίζα του Άρντεκ, είχε απογόνους (μεταξύ των οποίων και η Μαρία Αδελαΐδα του Λίππε).
* *Φρειδερίκος Γουλιέλμος* Φραγκίσκος Ιούλιος Λουδοβίκος Κάλιξτος (1858 - 1914), νυμφεύτηκε το 1895 τη Γκίζελα του Ίζενμπουργκ και Μπύντινγκεν στο Μέερχολτς (εγγονή του Eρνέστου Καζίμηρου Β΄ του Ίζενμπουργκ και του Μπύντινγκεν). Είχε απογόνους (μεταξύ των οποίων και η Καλίξτη του Λίππε-Μπήστερφελντ, σύζυγος του Βλαδίμηρου της Πρωσίας).
* *Φρειδερίκος Κάρολος* Λεοπόλδος Ερρίκος Βίκτωρ (1861 - 1901).
## Παραπομπές


## Σημειώσεις και πηγές
* L'Allemagne dynastique, Huberty, Giraud, Magdelaine, Reference: II 288
* Europäische Stammtafeln, Band I, Frank Baron Freytag von Loringhoven, 1975, Isenburg, W. K. Prinz von, Reference: Page 148
* Gens Nostra, Reference: 1962

Κατηγορία:Οίκος του Λίππε
Άρμιν του Λίππε

Ο **Άρμιν**, γερμ.: *Armin fürst zur Lippe* (18 Αυγούστου 1924 – 20 Αυγούστου 2015, Ντέτμολντ) από τον Οίκο του Λίππε ήταν ο τέταρτος γιος του Λεοπόλδου Δ΄ πρίγκιπα του Λίππε, από τη δεύτερη σύζυγό του, την πριγκίπισσα Άννα του Ίζενμπουργκ. και Μπύτινγκεν.

## Βιογραφία
Ο Άρμιν Λεοπόλδος Ερνέστος Μπρούνο Ερρίκος Βίλα Αύγουστος διαδέχθηκε τον πατέρα του ως επικεφαλής του Οίκου του Λίππε μετά το τέλος τού τελευταίου στις 30 Δεκεμβρίου 1949. Στις 22 Μαρτίου 1953 παραιτήθηκε από τη θέση του υπέρ του μεγαλύτερου ετεροθαλούς αδελφού του, του πρίγκιπα Λεοπόλδου. Αυτή η κίνηση αποδείχθηκε αμφιλεγόμενη μέσα στον Οίκο, και αρκετοί πρίγκιπες κίνησαν νομικές διαδικασίες. Ο πρίγκιπας Λεοπόλδος αργότερα το 1958 παραιτήθηκε από την ηγεσία υπέρ του μεγαλύτερου αδελφού του, του διαδόχου πρίγκιπα Ερνέστου. Αργότερα εκείνο το έτος, ο διάδοχος πρίγκιπας κάλεσε ένα οικογενειακό συμβούλιο, όπου συμφωνήθηκε από τους παρευρισκόμενους πρίγκιπες ότι ο γηραιότερος πρίγκιπας που ζούσε στη Γερμανία, θα ήταν ο αρχηγός του Οίκου. Έτσι, η θέση πήγε στον πρίγκιπα Σίμωνα Καζίμιρ (1900–1980).

Αν και συμφωνούσε εκείνη την εποχή, ο Ερνέστος Αύγουστος πρίγκιπας του Λίππε (εξάδελφος των Ερνέστου, Λεοπόλδου και Άρμιν), ο γιος τού Ιουλίου Ερνέστου πρίγκιπα του Λίππε-Μπήστερφελντ και της Mαρίας δούκισσας του Μεκελμβούργου-Στρέλιτς, άλλαξε αργότερα γνώμη, πιστεύοντας ότι όλοι οι πρίγκιπες του Οίκου, όχι μόνο αυτοί που ζουν στη Γερμανία, θα έπρεπε να ληφθούν υπόψη. . Τελικά ανέλαβε την ηγεσία του οίκου. Ο Eρνέστος Aύγουστος απεβίωσε το 1990 και ο γιος του , Φρειδερίκος Γουλιέλμος πρίγκιπας του Λίππε (γενν. 1947) συνεχίζει την αξίωσή του. Ο πρίγκιπας Άρμιν, ο οποίος είπε ότι δεν πίστευε ότι η απόφασή του το 1953 ήταν αμετάκλητη, ισχυρίστηκε επίσης ότι ήταν επικεφαλής του Οίκου, δεδομένου του γεγονότος ότι κληρονόμησε την οικογενειακή περιουσία, συμπεριλαμβανομένης της αγροτικής γης, των δασών και του πριγκιπικού κάστρου στο Ντέτμολντ, όπου ζούσε.

Ήταν εξάδελφος του Bερνάρδου πρίγκιπα του Λίππε-Μπήστερφελντ, συζύγου της Γιουλιάνας βασίλισσας της Ολλανδίας, και ήταν ως παιδί συνοδός στον γάμο τους το 1937.

## Οικογένεια
Ο πρίγκιπας Άρμιν νυμφεύτηκε την Tράουτε Μπέκερ (16 Φεβρουαρίου 1925 - 25 Φεβρουαρίου 2023), κόρη του Γκούσταβ Μπέκερ και της Σάρλοτ Μάγιερ, στις 27 Μαρτίου 1953, στο Γκέτινγκεν της Γερμανίας με πολιτικό γάμο, που ακολουθήθηκε από θρησκευτική τελετή στις 29 Μαρτίου 1953, στο Τσέλε της Κάτω Σαξονίας. Είχαν έναν γιο: 
* Στέφανος, γενν. στις 24 Μαΐου 1959, πρίγκιπας του Λίππε.

## Παραπομπές


## Πηγές
* 

## Εξωτερικοί σύνδεσμοι
* 
* Schloss Detmold

Κατηγορία:Οίκος του Λίππε
Στέφανος του Λίππε

[μικρογραφία|262x262εσ| Το πριγκιπικό κάστρο στο [Ντέτμολντ.]]

Ο **Στέφανος**, γερμ.: *Stephan, fürst zu Lippe* (γενν. 24 Μαΐου 1959), είναι γιος του Άρμιν πρίγκιπα του Λίππε και της Τράουτε Μπέκερ, και ο σημερινός επικεφαλής του Οίκου του Λίππε από το 2015. Οι παραδοσιακοί του τίτλοι περιλαμβάνουν: πρίγκιπας του Λίππε, κύριος και κόμης του Μπήστερφελντ, κόμης των Σβάλενμπεργκ και Στέρνμπεργκ, διάδοχος μπουργκράβος της Ουτρέχτης, κ.λπ.

## Βιογραφία
Ο πρίγκιπας Στέφανος Λεοπόλδος Γιούστους Ριχάρδος είναι ο ιδιοκτήτης του κάστρου Ντέτμολντ, που είναι ανοιχτό στο κοινό. Κατέχει επίσης τεράστια δάση στην περιοχή τού Tευτοβούργιου Δρυμού και στην πολιτεία του Βρανδεμβούργου. Είναι δικηγόρος, και έγινε ευρέως γνωστός για την αντίθεσή του σε ένα φυσικό καταφύγιο στην περιοχή Λίππε, που θα περιλάμβανε μεγάλα τμήματα των δασών του. Τελικά κατάφερε να σταματήσει το έργο το 2012.

## Οικογένεια
Νυμφεύτηκε τη Μαρία κόμισσα του Ζολμς-Λάουμπαχ, κόρη του Όθωνα 10ου κόμη του Ζολμς-Λάουμπαχ και της Μαντελάινε πριγκίπισσας του Ζάυν-Βίτγκενσταϊν-Μπέρλεμπουργκ, στις 15 Οκτωβρίου 1994 στο Ντέτμολντ. Στον γάμο παρευρέθηκαν μέλη της Ευρωπαϊκής οικογένειας, μεταξύ των οποίων ο εξάδελφος του γαμπρού απομάκρυνε κάποτε τον Βερνάρδο πρίγκιπα του Λίππε-Μπήστερφελντ και τη σύζυγό του, πρώην βασίλισσα Γιουλιάνα της Ολλανδίας, τον εκ μητρός θείο της νύφης Ριχάρδο 6ο πρίγκιπα του Ζάυν-Βίτγκενσταϊν-Μπέρλενμπουργκ και τη σύζυγό του Βενεδίκτη πριγκίπισσα της Δανίας, ο 2ος εξάδελφος τής νύφης, Γεώργιος Φρειδερίκος πρίγκιπας της Πρωσίας, και πολλά άλλα μέλη πρώην κυρίαρχων οικογενειών της Γερμανίας.

Το ζευγάρι ζει στο Κάστρο του Ντέτμολντ, και έχει πέντε παιδιά.

## Παραπομπές


## Εξωτερικοί σύνδεσμοι
* 

Κατηγορία:Οίκος του Λίππε
Καλλιόπη Ινδικής

Η **Καλλιόπη** ήταν μία αρχαία ελληνική πόλη της Ινδίας.

Κατά τον Βρετανό ιστορικό Ουίλιαμ Γούντθορπ Ταρν πρόκειται για την πόλη **Ιώμουσα** του Αλεξανδρινού γεωγράφου Κλαυδίου Πτολεμαίου. Πάντα κατά τον Βρετανό ιστορικό, καμία πόλη πουθενά δεν ονομάστηκε ποτέ επίσημα Ιώ μούσα, δηλαδή ώ Μούσα (=χαίρε Μούσα). Οι λέξεις είναι οι πρώτες λέξεις ενός στίχου που απευθύνεται στη Μούσα, το όνομα της οποίας ήταν το όνομα της πόλης, και η πόλη πρέπει να αναφέρεται ή να έχει εγκωμιαστεί στον στίχο. Το ποίημα, μπορεί να υποτεθεί, ήταν διάσημο σε τοπικό επίπεδο και οι πολίτες, ή πιο πιθανό οι γείτονές τους, ονόμασαν την πόλη από αυτό. Το όνομα της Μούσας και της ομώνυμης πόλης της ήταν αναμφίβολα η *Καλλιόπη*, αρχηγός των εννέα Μουσών προς τιμήν της συζύγου του τελευταίου Έλληνα βασιλιά στις Παροπαμισάδες, ο Ερμαίος, της **[[Καλλιόπη της Ινδίας|Καλλιόπης]]**.

Κατά μίαν άλλην εξίσου ισχυρή εκδοχή η εν λόγω Καλλιόπη ίσως να ιδρύθηκε από τους Έλληνες κατοίκους της **[[Καλλιόπη η Παρθική|παρθικής Καλλιόπης]]** που ακολούθησαν τον βασιλέα **[[Δημήτριος Α΄ ο Ανίκητος|Δημήτριο Α΄ της Βακτριανής]]** στην ινδική του εκστρατεία (186 π.Χ.).

Σε περίπτωση πάντως που η Καλλιόπη είναι η Ιώμουσα του Κλαυδίου Πτολεμαίου, τότε θα βρισκόταν επί του ποταμού Ακεσίνη ή εκτός και αν αντικατέστησε την ίδια την Αλεξάνδρεια η επί του Ινδού ποταμού, το σημερινό Ουτς του Πακιστάν

## Παραπομπές


Κατηγορία:Ελληνιστικές πόλεις
Κατηγορία:Αρχαίες πόλεις της Ινδίας
NGC 4136

Ο **[[Νέος Γενικός Κατάλογος|NGC]] 4136** είναι ραβδωτός σπειροειδής γαλαξίας στον αστερισμό Κόμη Βερενίκης. Η ταχύτητά του συγκριτικά με την κοσμική ακτινοβολία υποβάθρου είναι , γεγονός που σημαίνει ότι βάσει του νόμου του Χαμπλ απέχει  εκατομμύρια έτη φωτός. Μετρήσεις που δεν βασίζονται στην μετατόπιση προς το ερυθρό δίνουν απόσταση  εκατομμυρίων ετών φωτός. Τον ανακάλυψε ο αστρονόμος Ουίλιαμ Χέρσελ (William Herschel) στις 13 Μαρτίου 1785.

## Ομάδα γαλαξιών
Ο NGC 4136 ανήκει στην ομάδα γαλαξιών NGC 4274 (αναφέρεται και ως LGG 279) που αποτελείται από δεκαεννέα τουλάχιστον γαλαξίες, συμπεριλαμβανομένων των NGC 4020, NGC 4062, NGC 4173, NGC 4203, NGC 4245, NGC 4251, NGC 4274, NGC 4278, NGC 4283, NGC 4310, NGC 4314, NGC 4359, NGC 4414, NGC 4509, NGC 4525, UGC 7300 και MCG +05-29-066.

## Υπερκαινοφανής
Έχει παρατηρηθεί ένας υπερκαινοφανής στον NGC 4136: ο αγνώστου τύπου **SN 1941C** στις 16 Απριλίου 1941.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Κόμη Βερενίκης
4136
[38618
07134
+05-29-025
Βερνάρδος του Λίππε (1872-1934)

Ο **Βερνάρδος** (γερμ. *Bernhard fürst von Lippe*, 26 Αυγούστου 1872 &#x2013; 19 Ιουνίου 1934) του Οίκου του Λίππε ήταν κόμης του Λίππε-Μπήστερφελντ και μετέπειτα πρίγκιπας του Λίππε.

## Βιογραφία
Ο *Bερνάρδος Καζίμηρος Γουλιέλμος Φρειδερίκος Γουσταύος Ερρίκος Εδουάρδος* γεννήθηκε στο Όμπερκασσελ στις 26 Αυγούστου 1872 και ήταν το τρίτο παιδί και ο δεύτερος γιος του Eρνέστου Β΄ του Λίππε-Μπήστερφελντ, επιτρόπου (1897-1904) του Πριγκιπάτου του Λίππε, και της κόμισσας Kαρολίνας του Βάρτενσλεμπεν. Έλαβε τον τίτλο του *κόμη του Λίππε-Μπήστερφελντ*. Ήταν νεότερος αδελφός του Λεοπόλδου Δ΄ του Λίππε, ο οποίος ανέλαβε ως κυβερνών πρίγκιπας του Λίππε το 1905. Ακολούθησε μια σταδιοδρομία ως στρατιωτικός, υπηρετώντας στον Πρωσικό Στρατό και έλαβε τον βαθμό του ταγματάρχη.

Η οικογένεια Λίππε-Μπήστερφελντ ζούσε στο Όμπερκασσελ της Βόννης από το 1770, όταν ο κόμης Φρειδερίκος Γουλιέλμος (1737 - 1803) νυμφεύτηκε την Eλισάβετ Ιωάννα, Δέσποινα του Μάινερτσχαγκεν (1752 - 1811), ο οποίος κληρονόμησε ένα μικρό αρχοντικό στο Όμπερκασσελ. μετακόμισε από το Μπήστερφελντ το 1770, και έγινε η έδρα της οικογένειας για τα επόμενα 209 χρόνια. Λέγεται ότι ο Μπετόβεν ήταν διδάσκαλος πιάνου στα παιδιά του ζεύγους. Το αρχοντικό και το αγρόκτημα στο Μπήστερφελντ κατεδαφίστηκαν γύρω στο 1820. Ο πρίγκιπας Bερνάρδος απέκτησε το Κάστρο Ρέκενβαλντε στο ανατολικό Βρανδεμβούργο (σήμερα *Βόζνοβο* Πολωνίας), η νέα ιδιοκτησία της οικογένειας, όπου μεγάλωσαν τα παιδιά του.

Στις 4 Μαρτίου 1909, ο Bερνάρδος συνήψε μοργανατικό γάμο με τη βαρόνη Αρμγάρδη του Ζήρστορπφ-Κραμ, χήρα Κόμισσα φον Όευνχαουζεν. Πριν από αυτόν το γάμο, η σύζυγός του έλαβε τον τίτλο κ*όμισσα του Μπήστερφελντ* (*gräfin von Biesterfeld*) στις 8 Φεβρουαρίου 1909. Είχαν δύο γιους:
* Βερνάρδος (1911 - 2004), νυμφεύτηκε το 1937 την Ιουλιανή της Ολλανδίας, και είχε απογόνους.
* Άσβιν (1914 - 1988), ειδικός για την τέχνη της νοτιοανατολικής Ασίας, επιμελητής του Μητροπολιτικού Μουσείου Νέας Υόρκης. Νυμφεύτηκε το 1951 με τη Σιμόν Αρνού, χωρίς απογόνους.
Αυτή και οι δύο γιοι τους έγιναν *πριγκίπισσα (πρίγκιπας) του Λίππε-Μπήστερφελντ* στις 24 Φεβρουαρίου 1916 με την προσφώνηση *Γαληνότατη Υψηλότητα*,  που έφερε τα παιδιά τους σε μια ανώτερη θέση στη γραμμή της διαδοχής, στην οποία ήταν μέχρι τότε οι τελευταίοι. Το επίθημα Μπήστερφελντ αναβίωσε για να σηματοδοτήσει την αρχή ενός νέου κλάδου.
Αρχείο:Lippisches_Landhaus_Oberkassel.jpg|εναλλ.=Lippe House at Oberkassel, Bonn|Η Οικία Λίππε στο Όμπερκασσελ, Βόννη.
Αρχείο:SM_Wojnowo_Pałac_2022(1).jpg|εναλλ.=Reckenwalde castle, Brandenburg|Κάστρο Ρέκενβαλντε, Βρανδεμβούργο.


## Παραπομπές


## Αναφορές
Αυτό το άρθρο βασίζεται σε αυτό το άρθρο στην Ολλανδική Βικιπαίδεια.

## Εξωτερικοί σύνδεσμοι
* 

Κατηγορία:Οίκος του Λίππε
NGC 4545

Ο **[[Νέος Γενικός Κατάλογος|NGC]] 4545** είναι ραβδωτός σπειροειδής γαλαξίας στον αστερισμό Δράκοντα. Η ταχύτητά του συγκριτικά με την κοσμική ακτινοβολία υποβάθρου είναι  και κατά συνέπεια απέχει βάσει του νόμου του Χαμπλ  εκατομμύρια έτη φωτός. Μελέτες που δεν βασίζονται στην μετατόπιση προς το ερυθρό δίνουν απόσταση  εκατομμυρίων ετών φωτός. Τον ανακάλυψε ο αστρονόμος Ουίλιαμ Χέρσελ (William Herschel) στις 20 Μαρτίου 1790.

## Ομάδα γαλαξιών
Ο NGC 4545 είναι ο λαμπρότερος γαλαξίας της ομώνυμης ομάδας γαλαξιών. Η ομάδα αυτή, που αναφέρεται και ως LGG 295, αποτελείται από έξι τουλάχιστον γαλαξίες συμπεριλαμβανομένων των NGC 4510, NGC 4512, NGC 4521, UGC 7848 και UGC 7941.

## Υπερκαινοφανής
Έχει παρατηρηθεί ένας υπερκαινοφανής στον NGC 4545: ο **SN 1940D**, αγνώστου τύπου, που ανακαλύφθηκε στις 25 Ιουλίου 1940.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Δράκων (αστερισμός)
4545
41838
07747
+11-15-064
Κίτσκανι

Το **Κίτσκανι** (**Μολδαβικά Κυριλλικά**: Кицкань, Ρωσικά: Кицканы, Ρουμανικά: Kitskany, Ουκρανικά: Кіцкань) είναι μια κοινότητα στη νοτιοανατολική Μολδαβία. Αποτελείται από το ομώνυμο χωριό και δύο μικρότερους οικισμούς, το **Merenești** και το **Zahorna**.

Το Κίτσκανι βρίσκεται στα νοτιοανατολικά της πόλης Μπεντέρ. Η τοποθεσία, αν και βρίσκεται στη δεξιά (δυτική) όχθη του ποταμού Δνείστερου, βρίσκεται υπό τον έλεγχο των αρχών της Υπερδνειστερίας. Στην απέναντι πλευρά του ποταμού βρίσκεται η πόλη Τιρασπόλ. 

Το Κίτσκανι είναι ένα από τα παλαιότερα καταγεγραμμένα χωριά στη Μολδαβία, με την ιστορία του να χρονολογείται από το 1367. Το όνομα του χωριού στα ρουμανικά σημαίνει «βραχίονες».

Το χωριό είναι επίσης γνωστό για το τοπικό Ορθόδοξο Μοναστήρι του **Noul Neamț**. Το μοναστήρι έκλεισε όταν η Μολδαβία ήταν τμήμα της Σοβιετικής Ένωσης. Στη συνέχεια χρησιμοποιήθηκε ως νοσοκομείο, αποθήκη και μετά ως αυτοσχέδιο μουσείο. 

Σύμφωνα με την απογραφή του 2004, ο πληθυσμός της κοινότητας ανέρχεται σε 9.266 άτομα, εκ των οποίων 4.921 Ρώσοι, 3.153 Μολδαβοί και 969 Ουκρανοί. 

Κατά τη διάρκεια του Πολέμου της Υπερδνειστερίας του 1992, ειδικά κατά τους μήνες Ιούνιο και Ιούλιο, το Κίτσκανι υπήρξε το σκηνικό πολλών ένοπλων επεισοδίων μεταξύ της αστυνομίας και του στρατού της Μολδαβίας από τη μία πλευρά και των αυτονομιστών της Υπερδνειστερίας και της 14ης Στρατιάς της Ρωσίας από την άλλη πλευρά. Αφού οι Μολδαβοί υποχώρησαν όταν τελείωσε ο πόλεμος, το χωριό υπήρξε το σκηνικό παραβιάσεων των ανθρωπίνων δικαιωμάτων που διέπραξαν οι Υπερδνειστεροί, οι οποίοι εκδικήθηκαν τους ντόπιους που υποστήριζαν τη μολδαβική αστυνομία. Σύμφωνα με την Επιτροπή του Ελσίνκι για τα Ανθρώπινα Δικαιώματα στη Μολδαβία, υπήρξαν περίπου 20 δολοφονίες μεταξύ 1996 και 2000. Οι μολδαβικές αρχές δήλωσαν ότι δεν έχουν πρόσβαση στο χωριό για να διερευνήσουν αυτές τις υποθέσεις, ενώ οι αρχές της Υπερδνειστερίας αρνήθηκαν τους ισχυρισμούς και αρνήθηκαν να διερευνήσουν. 

Στις 25 Σεπτεμβρίου 2023, περίπου στις 00:50 το πρωί, η κεφαλή ενός πυραύλου S-300 έπεσε στο Κίτσκανι, στον κήπο ενός κατοίκου. Δεν υπήρξαν θύματα, αλλά το περιστατικό προκάλεσε φόβο στους ντόπιους, καθώς πρόκειται για μια πυκνοκατοικημένη περιοχή, 10 χιλιόμετρα (6,2 μίλια) από το Τιρασπόλ. Προς το παρόν, δεν ήταν γνωστό ποια χώρα εκτόξευσε τον πύραυλο ή ποια τροχιά ακολούθησε πριν συντριβεί. Αυτό ήταν το πρώτο τέτοιο περιστατικό που έλαβε χώρα στην Υπερδνειστερία από την έναρξη της ρωσικής εισβολής στην Ουκρανία. 

## Παραπομπές


## Εξωτερικοί σύνδεσμοι
* 

Κατηγορία:Υπερδνειστερία
Φρειδερίκος Γουλιέλμος του Λίππε

Ο **Φρειδερίκος Γουλιέλμος** (γερμ. *Friedrich Wilhelm fürst zur Lippe*, γενν. 7 Σεπτεμβρίου 1947) είναι διεκδικητής της ηγεσίας του Οίκου του Λίππε.

## Βιογραφία
Ο *Φρειδερίκος Γουλιέλμος Ερνέστος Βίκτωρ Αλέξανδρος* γεννήθηκε -λίγο πριν τον γάμο των γονιών του- στο Nόιβηντ της Δυτικής Γερμανίας, ως το πρώτο παιδί και ο πρώτος γιος του Ερνέστου Αυγούστου του Λίππε (γιου του Ιουλίου Ερνέστου του Λίππε και της Μαρίας του Μεκλεμβούργου-Στρέλιτς) και της Κρίστα φον Άρνιμ (γενν. 1923, κόρη του Κουρτ Ντάβιντ φον Άρνιμ και της συζύγου του, Στεφανί φον Ζτέχοβ). Μέσω του πατέρα του είναι δεύτερος εξάδελφος της Βεατρίκης, τέως Βασίλισσας της Ολλανδίας.

## Οικογένεια
Νυμφεύτηκε στις 18 Σεπτεμβρίου 1991 στο Μόναχο την Aντρέα Μέσνερ (γενν. 1966), κόρη του Γκύντερ Μέσνερ και της Λήζελοτε Τριόσκα. Είχαν τρεις κόρες:
* Αικατερίνη (γενν. 1991).
* Μαρία Χριστίνα (γενν. 1996).
* Σοφία (γενν. 2002).

## Ο Οίκος του Λίππε
Στις 30 Δεκεμβρίου 1949 ο εξάδελφος του πατέρα του, Άρμιν, διαδέχθηκε τον πατέρα του, Λεοπόλδο Δ΄, ως επικεφαλής του Οίκου του Λίππε. Στις 22 Μαρτίου 1953 παραιτήθηκε από τη θέση του υπέρ τού μεγαλύτερου ετεροθαλούς αδελφού του, τού πρίγκιπα Λεοπόλδου. Αυτή η κίνηση αποδείχθηκε αμφιλεγόμενη μέσα στον Οίκο, διότι αρκετοί πρίγκιπες ξεκίνησαν νομικές διαδικασίες. Ο πρίγκιπας Λεοπόλδος αργότερα το 1958 παραιτήθηκε από την ηγεσία υπέρ τού μεγαλύτερου αδελφού του, του διαδόχου πρίγκιπα Ερνέστου. Αργότερα, εκείνο το έτος ο διάδοχος πρίγκιπας κάλεσε ένα οικογενειακό συμβούλιο, όπου συμφωνήθηκε από τους παρευρισκόμενους πρίγκιπες, ότι ο γηραιότερος πρίγκιπας που ζούσε στη Γερμανία, θα ήταν ο αρχηγός τού Οίκου. Ως εκ τούτου, η θέση πήγε στον πρίγκιπα Σίμωνα Καζίμιρ (1900–1980).

Ο πατέρας του άλλαξε γνώμη, πιστεύοντας ότι όλοι οι πρίγκιπες του Οίκου, όχι μόνο αυτοί που ζουν στη Γερμανία, πρέπει να ληφθούν υπόψη. Τελικά, ανέλαβε την ηγεσία του Οίκου. Ο πατέρας του απεβίωσε το 1990, και ο Φρειδερίκος Γουλιέλμος συνέχισε την αξίωση, παρά την παράνομη γέννησή του. Ο πρίγκιπας Άρμιν, ο οποίος είπε ότι δεν πίστευε ότι η απόφασή του το 1953 ήταν αμετάκλητη, ισχυρίστηκε επίσης ότι ήταν επικεφαλής τού Οίκου μέχρι το τέλος του το 2015, με τον γιο του, Στέφανο, να συνεχίζει την αξίωσή του.

## Σημειώσεις και πηγές
* *Genealogisches Handbuch des Adels*, Fürstliche Häuser, Αναφορά: 1987 65
* Beéche, Arturo E. (Οκτώβριος 2006). "A Headless House; The Dynastic Dispute of the House of Lippe". *European Royal History Journal* (LIII): 13–17.

## Παραπομπές


Κατηγορία:Οίκος του Λίππε
Πασκάλ Λισουμπά

Ο δρ. **Πασκάλ Λισουμπά** (γαλλ. *Pascal Lissouba*, 15 Νοεμβρίου 1931 – 24 Αυγούστου 2020) ήταν Κονγκολέζος πολιτικός, που διετέλεσε ο πρώτος στην ιστορία δημοκρατικώς εκλεγμένος Πρόεδρος της Δημοκρατίας του Κονγκό. Κατείχε αυτό το αξίωμα από τις 31 Αυγούστου 1992 μέχρι τις 25 Οκτωβρίου 1997, οπότε και ανατράπηκε από τον προκάτοχό του και μέχρι σήμερα Πρόεδρο της χώρας Ντενί Σασού Νγκουέσσο στον Εμφύλιο Πόλεμο του 1997.

## Σπουδές
Ο Λισουμπά γεννήθηκε στο Τσινγκουίντι του νοτιοδυτικού Κονγκό, από γονείς της φυλής Μπανττζάμπι (Νζέμπι). Πήγε δημοτικό σχολείο στις γειτονικές πόλεις Μοσεντζό και Μπόκο, και γυμνάσιο στην πρωτεύουσα Μπραζαβίλ, από όπου πήρε υποτροφία για το Λύκειο «Φελίξ Φωρέ» στη Νίκαια της Γαλλίας (1948-1952), το οποίο και τελείωσε. Στη συνέχεια σπούδασε γεωπόνος στην *École Supérieure d'Agriculture* της Τύνιδας, παίρνοντας πτυχίο το 1956. Τέλος, στο Πανεπιστήμιο του Παρισιού εκπόνησε διδακτορική διατριβή και το 1961 έγινε διδάκτορας της βιολογίας. Εκπαιδεύθηκε ως πρακτική εξάσκηση στο Εθνικό Κέντρο Επιστημονικών Ερευνών (Γαλλία) (CNRS), στο Παρίσι, και τον Ιούνιο του 1961 εργάσθηκε ως ερευνητής στο *Institut de recherche pour le développement* (IRD), τότε γνωστό ως ORSTOM. Διορίσθηκε λέκτορας στη βιολογία των φυτών με διάταγμα του γαλλικού Υπουργείου Παιδείας στις 3 Νοεμβρίου 1961.

## Σταδιοδρομία
Ο Λισουμπά επέστρεψε στην πατρίδα του το 1962 και αρχικώς έγινε δημόσιος υπάλληλος στο Υπουργείο Γεωργίας. Αλλά οι ικανότητές του έγιναν αιτία να προωθηθεί γρήγορα, και στις 16 Αυγούστου 1963 διορίσθηκε Υπουργός «Γεωργίας, Κτηνοτροφίας, Υδάτων και Δασών» και Πρωθυπουργός από τον Πρόεδρο της χώρας Αλφόνς Μασαμπά-Ντεμπά. Κατόπιν διορίσθηκε Υπουργός Σχεδιασμού, προτού αλλάξει η κυβέρνηση. Παρέμεινε καθηγητής της γενετικής στο Πανεπιστήμιο της Μπραζαβίλ (1966-1971). Το 1977 κατηγορήθηκε για συμμετοχή στο σχέδιο δολοφονίας του Προέδρου Μαριάν Νγκουάμπι και συνελήφθη. Καταδικάσθηκε σε ισόβια δεσμά και καταναγκαστικά έργα, αλλά αφέθηκε ελεύθερος το 1979, αναγκάσθηκε ωστόσο να ζήσει αρκετά χρόνια ως εξόριστος στη Γαλλία, μέχρι το 1990. Στη Γαλλία έγινε επίσης καθηγητής της γενετικής, στο Πανεπιστήμιο των Παρισίων, και στη συνέχεια εργάσθηκε για λογαριασμό της UNESCO στο Παρίσι και το Ναϊρόμπι. Το 1992, αφότου ο Πρόεδρος Ντενί Σασού Νγκουέσσο υποχρεώθηκε να εκδημοκρατίσει τη χώρα, ο Λισουμπά επέστρεψε και εκλέχθηκε Πρόεδρος της Δημοκρατίας του Κονγκό στις εκλογές του Αυγούστου του ίδιου έτους, λαμβάνοντας το 36% των ψήφων στον πρώτο γύρο ως επικεφαλής του αριστερού κόμματος Παναφρικανική Ένωση για τη Σοσιαλδημοκρατία (*Union panafricaine pour la démocratie sociale*, UPADS), και το 61% στον δεύτερο γύρο απέναντι στον Μπερνάρ Κολελά.

## Παραπομπές


Λισουμπα, Πασκαλ
Γκόρνι Γιουνουζόβιτσι

Το **Γκόρνι Γιουνουζόβιτσι** (βοσν. *Gornji Junuzovići*) είναι χωριό στον Δήμο Ζαβιντόβιτσι του Καντονίου Ζένιτσα-Ντόμποϊ, στη Βοσνία και Ερζεγοβίνη. Είναι κτισμένο σε υψόμετρο περίπου 400 μέτρα πάνω από την επιφάνεια της θάλασσας και απέχει περί τα 6 χιλιόμετρα βορειοανατολικά από το κέντρο της πόλεως Ζαβιντόβιτσι.

## Δημογραφία
Σύμφωνα με την απογραφή του 2013 ο πληθυσμός του Γκόρνι Γιουνουζόβιτσι ήταν 581 κάτοικοι. Από αυτούς οι 571 (ποσοστό 98,3%) δήλωσαν Μποσνιάκοι, ένας δήλωσε Κροάτης και οι υπόλοιποι εννέα δήλωσαν άλλες εθνότητες ή δεν απάντησαν.

## Παραπομπές


Γκορνι Γιουνουζοβιτσι
Άρτσερ Σίτι (Τέξας)

Το **Άρτσερ Σίτι** () είναι πόλη και η έδρα της κομητείας Άρτσερ στην πολιτεία του Τέξας των Ηνωμένων Πολιτειών Αμερικής. Βρίσκεται 40 χλμ νότια του Ουιτσίτα Φολς και αποτελεί μέρος της μητροπολιτικής στατιστικής περιοχής Ουιτσίτα Φολς. Κατά την απογραφή του 2020, είχε πληθυσμό 1.601 κατοίκους. Η πόλη πήρε το όνομά της από τον Τάνερ Άρτσερ, έναν επίτροπο για τη Δημοκρατία του Τέξας.

Σύμφωνα με το Γραφείο Απογραφής των Ηνωμένων Πολιτειών, η πόλη έχει συνολική έκταση 2,2 τετραγωνικά μίλια (5,7 km2), εκ των οποίων τα 0,04 τετραγωνικά μίλια (0,10 km2) καλύπτονται από νερό.

## Παραπομπές


Κατηγορία:Πόλεις του Τέξας
Κατηγορία:Έδρες κομητειών του Τέξας
Άννα του Ίζενμπουργκ και Μπύντινγκεν

Η **Άννα**, γερμ.: *Anna prinzessin von Ysenburg und Büdingen* (10 Φεβρουαρίου 1886, Μπύτινγκεν – 8 Φεβρουαρίου 1980, Ντέτμολντ) ήταν το μικρότερο παιδί του Μπρούνo, πρίγκιπα του Έζενμπουργκ & Μπύτινγκεν και της δεύτερης συζύγου του Μπέρτας κόμισσας του Κάστελ-Ρύντενχαουζεν. Μέσω του δεύτερου γάμου της με τον Λεοπόλδο Δ' πρίγκιπα του Λίππε, η Άννα ήταν η τιτουλάρια πριγκίπισσα του Λίππε.

## Βιογραφία
Η Άννα παντρεύτηκε αρχικά τον κόμη Eρνέστο του Λίππε-Βάισενφελντ (1870-1914), 6ο παιδί και μικρότερο γιο του κόμη Φραντς κόμη του Λίππε-Βάισενφελντ (1820-1880) και της Μαρίας βαρόνης του Μπέσβιτς (1836-1921), κόρης του Φερδινάνδου βαρόνου του Μπέσβιτς, στις 21 Νοεμβρίου 1911 στο Κάστρο Μμπύντινγκεν στο Μπύντινγκεν. Η Άννα και ο Ερνέστος είχαν μια κόρη, πριν σκοτωθεί ο Ερνέστος στο Γκόλνταπ στο Ανατολικό Μέτωπο κατά τη διάρκεια του Α' Παγκοσμίου Πολέμου στις 11 Σεπτεμβρίου 1914:
* Ελεονόρα του Λίππε-Βάισενφελντ (11 Αυγούστου 1913, Δρέσδη - 19 Οκτωβρίου 1964, Χάγη), παντρεύτηκε τον Ζβέντερ (1910 – 1972) κόμης του Ρέχτερεν-Λίμπουργκ, στις 19 Μαΐου 1935 στο Ντέτμολντ, χώρισε το 1944.
** Aδόλφος Ροδέρικ (γενν. 25 Νοεμβρίου 1938), κόμης του Ρέχτερεν-Λίμπουργκ. Νυμφεύτηκε την Ίνγκριντ Πήκσμα (γενν. 30 Δεκεμβρίου 1935). Για την Ίνγκριτ ήταν ο 2ος γάμος· από τον 1ο της γάμο ήταν μητέρα τής Μπριγκίτε Κλύνστρα (γενν. 10 Ιανουαρίου 1959), η οποία από τον Κάρολο των Βουρβόνων-Πάρμας είχε γιο τον Ούγκο διάδοχο των Βουρβόνων-Πάρμας (γενν. 20 Ιανουαρίου 1997) 
** Άννα Πία Αμαλία (γενν. 27 Σεπτεμβρίου 1940), κόμισσα του Ρέχτερεν-Λίμπουργκ, παντρεύτηκε τον Χανς Γκύντερ κόμη του Ζολμς-Λάουμπαχ (γενν. 26 Ιουνίου 1927 στο Μόναχο), είχε δύο τέκνα.

Η Άννα παντρεύτηκε για δεύτερη φορά, με τον Λεοπόλδο Δ' πρίγκιπα του Λίππε, το δεύτερο μεγαλύτερο παιδί του Ερνέστου κόμη του Λίππε-Μπίστερφελντ και της συζύγου του Καρολίνας κόμισσας του Βάρτενσλεμπεν, στις 26 Απριλίου 1922 στο Μπύντιγκεν. Η Άννα και ο Λεοπόλδος είχαν έναν γιο:
* Άρμιν Λεοπόλδος (1924–2015), πρίγκιπας του Λίππε. Νυμφεύτηκε την Tράουτε Μπέκερ (γενν. 16 Φεβρουαρίου 1925 στο Χάνιγκσεν, κοντά στο Ουέτσε) στις 27 Μαρτίου 1953 στο Γκέτινγκεν.
** Στέφανος Λεοπόλδος (γενν. 24 Μαΐου 1959), διάδοχος πρίγκιπας του Λίππε. Νυμφεύτηκε τη Μαρία κόμισσα του Ζολμς-Λάουμπαχ (γενν. στις 12 Αυγούστου 1968 στη Φρανκφούρτη του Μάιν) στις 13 Οκτωβρίου 1994, είχε πέντε τέκνα.

## Παραπομπές


## Εξωτερικοί σύνδεσμοι
* 

Κατηγορία:Γερμανοί ευγενείς
Yokosuka B3Y

Το **Yokosuka B3Y** (αναφέρεται και ως **Kugisho B3Y**) ήταν μονοκινητήριο διπλάνο τορπιλοπλάνο-βομβαρδιστικό το οποίο αναπτύχθηκε την δεκαετία του 1930 για να επιχειρεί από τα αεροπλανοφόρα του Ιαπωνικού Αυτοκρατορικού Ναυτικού. Παρόλο που οι επιδόσεις τους δεν ήταν αξιοσημείωτες, τα B3Y εντάχθηκαν σε παραγωγή και παρέμειναν σε υπηρεσία μέχρι την αντικατάστασή τους από πιο προηγμένους τύπους.

## Σχεδιασμός και ανάπτυξη
Το 1932 το Αυτοκρατορικό Ναυτικό εξέδωσε απαίτηση που περιέγραφε την απόκτηση νέου τορπιλοπλάνου-βομβαρδιστικού που θα αντικαθιστούσε τα Mitsubishi B2M. Η πρόταση της Yokosuka υποβλήθηκε και αξιολογήθηκε έναντι ανταγωνιστικών προτάσεων από τις εταιρείες Mitsubishi και Nakajima.

Το B3Y ήταν ένα τριθέσιο διπλάνο με άτρακτο κατασκευασμένη από ατσάλινους σωλήνες και πτέρυγες ξύλινης κατασκευής που μπορούσαν να αναδιπλωθούν ώστε να εξοικονομείται χώρος επί των αεροπλανοφόρων. Προωθούνταν από κινητήρα  Hiro Τύπου 91 που μπορούσε να αποδώσει έως και 600&nbsp;hp.

Κατά τη διάρκεια των πτητικών δοκιμών αναδείχθηκαν ζητήματα ελέγχου και ευστάθειας και επιπλέον ο κινητήρας ήταν αναξιόπιστος. Παρόλα αυτά οι προτάσεις της Mitsubishi και Nakajima ήταν υποδεέστερες και έπειτα από ορισμένες τροποποιήσεις το K3Y έγινε αποδεκτό από το Ναυτικό τον Αύγουστο του 1933. Η παραγωγή συνεχίστηκε μέχρι το 1936 και συνολικά κατασκευάστηκαν 129 αεροσκάφη.

## Επιχειρησιακή ιστορία
Τα προβλήματα με τους κινητήρες συνεχίστηκαν με συνέπεια τα B3Y συχνά να καθηλώνονται. Έδρασαν στα πρώτα χρόνια του Β΄ Σινοϊαπωνικού Πολέμου όπου αποδείχθηκαν αποτελεσματικά και ακριβή στον βομβαρδισμό στόχων μικρών διαστάσεων. Σταδιακά αντικαταστάθηκαν από τα βομβαρδιστικά κάθετης εφόρμησης D1A και τα τορπιλοπλάνα-βομβαρδιστικά Yokosuka B4Y. 

## Χρήστες
; Ιαπωνία
* Αεροπορική Υπηρεσία του Ιαπωνικού Αυτοκρατορικού Ναυτικού

## Δείτε επίσης

; Συγκρίσιμα αεροσκάφη
* Mitsubishi B2M
* Yokosuka B4Y
* Blackburn Shark
* Fairey Swordfish
* Martin BM

## Παραπομπές


## Πηγές
* 

## Εξωτερικοί σύνδεσμοι
* 

B3Y
Κατηγορία:Αεροσκάφη ναυτικής αεροπορίας
Κατηγορία:Αεροσκάφη του Μεσοπολέμου
Κατηγορία:Εμβολοκινητήρια στρατιωτικά αεροσκάφη
Κατηγορία:Βομβαρδιστικά αεροσκάφη